Oikeusministeriö
Oikeushallinto-osasto
PL 25
00023 VALTIONEUVOSTO

LAPIN KÄRÄJÄOIKEUS	28.1.2008
!C?kP+ucmRn;ste!iÖ
O. u l. 2008
,c(	ca.()P4
Asia: Lausunto käräoikeusverkoston kehittämistä koskevan työryhmän mietinnöstä Lausuntopyyntö OM 8/31/2007.
Lapin käräjäoikeuden lausuntona yllämainitussa asiassa esitän kunnioittavasti seuraavaa. Asiaa on käsitelty henkilöstön kanssa pidetyissä kokouksissa.

Uudistusta sinänsä voidaan pitää hyvänä. Kyse on kai lähinnä siitä, miten suuria yksiköitä on tarkoituksenmukaista perustaa.

Lapin käräjäoikeus ja Kemijärven käräjäoikeus ovat tunnuslukujen valossa toimineet nykyisessä koossa ja henkilöstöllä erittäin hyvin. Kemijärven käräjäoikeuden lakkauttamisella ja yhdistämällä se toiseen käräjäoikeuteen, voidaan ehkä saavuttaa niitä tavoitteita, joita työryhmä esittää.
Tärkeänä tavoitteena Lapin käräjäoikeuden näkökulmasta on käräjäoikeuden säilyttäminen ja yksikön suurentaminen niin, että tuomarien määrää voitaisiin lisätä.

Tällä hetkellä Lapin käräjäoikeudella on kanslia Sodankylässä ja istuntopaikkoja on paitsi Sodankylässä myös Ivalossa ( Inarin istuntopaikka) 160 km Sodankylästä ( ei Inarissa, kuten työryhmän mietinnöstä ilmenee), Kittilässä 86 km Sodankylästä, Muoniossa 170 km Sodankylästä ja Utsjoella 330 km Sodankylästä.
Jutut pyritään käsittelemään tarkoituksenmukaisimmalla istuntopaikalla eli mikä on lähinnä suurinta osaa juttuun osallistuvista asianosaisista ja todistajista. Lapin käräjäoikeudessa on siten totuttu matkustamaan pitkiäkin matkoja oikeuden istuntoihin.

Jos Lapin käräjäoikeudenn alue tulee olemaan työryhmän esityksen mukainen eli Pelkosenniemen ja Savukosken kunnat liitetään Kemijärven käräjäoikeudesta Lapin käräjäoikeuteen, niin yhdistäminen ei käytännössä aiheuttaisi muuta muutosta kuin juttumäärän jonkinasteista kasvua. Henkilörakenteessa tämä yhdistäminen aiheuttaisi korkeintaan yhden kansliahenkilön siirtymistä Lapin käräjäoikeuden palvelukseen Kemijärven käräjäoikeudesta, mutta ei ehkä sitäkään, jos kiinteistöasioita nyt Lapin käräjäoikeudessa käsittelevät työntekijät eivät siirrykään maanmittauslaitoksen palvelukseen.

Istuntopaikat eivät lisääntyisi, koska Pelkosenniemen ja Savukosken jutut käsiteltäisiin Sodankylän istuntopaikassa.

Kemijärven kaupunkia ja Sallan kuntaa työryhmä esittää liitettäväksi Rovaniemen käräjäoikeuteen . Lisäksi työryhmä esittää Kemi-Tornion käräjäoikeuden yhdistämistä Rovaniemen käräjäoikeuteen.

Tällä hetkellä käydään kuntatasolla kovaa kädenvääntöä siitä pitäisikö Pelkosenniemen kunta liittää Kemijärven kaupunkiin ja jos niin käy Pelkosenniemen kunta ei tuolloin siirtyisikään Lapin käräjäoikeuden tuomiopiiriin.

Työryhmän ehdotuksen mukaan Kemijärvelle jäisi vain istuntopaikka.

Käräjäoikeusverkoston kehittämisen yksi tarkoitus on suurentaa yksiköitä ja saada ne sillä tavalla tehokkaammiksi ja mandollistaa muun muassa tuomareiden erikoistuminen. Tavoitteena on luoda yksiköitä joiden väestöpohja on vähintään 100.000 asukasta.

Lapin käräjäoikeuden väestöpohja on nykyisellään yli 27.000 asukasta ja Pelkosenniemen ja Savukosken kuntien liittämiseslä väestöpohja nousee noin 30.000 asukkaaseen.

Lapin käräjäoikeuden säilyttämistä itsenäisenä yksikkönä puoltaa työryhmänkin esityksessä pitkät matkat ja tarkoitus säilyttää saamelaisalue yhden käräjäoikeuden tuomiopiirissä.

Lapin käräjäoikeudessa on syntynyt ajatus siitä, että miksei yksikköä voisi suurentaa nykyisestä niin, että koko Kemijärven käräjäoikeus liitettäisiin Lapin eikä Rovaniemen käräjäoikeuteen ja lisäksi Kemi-Tornion käräjäoikeuden alueesta Kolarin kunta. Tällöin koko Tunturi- Lappi kuuluisi Lapin käräjäoikeuden tuomiopiiriin.
Tässä vaihtoehdossa Lapin käräjäoikeuden väestöpohja nousisi noin 45.000 asukkaaseen. Tosin on todettava, että kun otetaan huomioon tunturikeskusten majoituskapasiteetti ja niiden väkimäärä sesonkiaikana, joka nykyisellää kestää jo noin puoli vuotta, alueen asukasmäärä nousee jo nyt yli 100.000.

Mikäli Kemi-Tornion käräjäoikeus säilyy edelleen itsenäisenä, ei ehkä ole tarkoituksenmukaista yhdistää Kolarin kuntaa Lapin käräjäoikeuden alueeseen.

Kemijärven istuntopaikka lisäisi Lapin käräjäoikeuden istuntopaikkoja yhdellä, mutta näkemyksemme mukaan tämä ei ole ongelma, olemmehan tottuneet matkustamaan muutenkin käräjille. Sodankylästä Kemijärvelle on matkaa reitistä riippuen 99-110 km ja Rovaniemeltä noin 86 km, joten matkustamisen kannalta ei ole olennaista eroa mennäänkö Kemijärvelle istumaan käräjiäRovaniemeltä vai Sodankylästä.

Kolarin jutun voitaisiin istua joko Muonion tai Kittilän istuntopaikoissa, joihin on lyhyempi matka kuin Ylitornion istuntopaikalle, jossa käräjät nyt istutaan. Kolarista Muonioon on 80 km ja Kittilään 73 km ja Ylitorniolle 126 km.

Jos Kemijärven käräjäoikeus ja mandollisesti Kolarin kunta liittäisiin Lapin käräjäoikeuteen Lapin käräjäoikeuden tuomarien määrän tulisi kasvaa nykyisestä kolmesta viiteen tuomariin, kun Kemijärven käräjöoikeuden laamannin virka muutettaisin käräjätuomarin viraksi. Kansliahenkilöstö kasvaisi-mandollisesti kandella toimistosihteerillä ja yhdellä haastemiehellä.
Lapin käräjäoikeuden tuomarien määrän tulisi lisääntyä mainitulla kandella tuomarilla riippumatta Kolarin kunnan liittämisestä.

Kemijärvellä toimiva haastemies jäisi edelleen Kemijärvelle samalla tavalla kuin Lapin käräjäoikeudella on nyt Ivalossa osa-aikainen haastemies.

Sivukanslioita ei tulisi mielestämme perustaa kuin aivan poikkeustilanteessa, koska välimatkat sinänsä eivät voi olla syy niiden perustamiseen, onhan Lapissa selvitty ilman sivukanslioita tähänkin mennessä.

Asiakkaiden kannalta Lapin ja Kemijärven käräjäoikeuden yhdistäminen ei toisi mielestämme olen-naista huononnusta, koska käräjäpaikka jäisi Kemijärvelle ja muut asiat hoituisivat pääasiassa postitse,

kun kiinteistöasiat siirtyvät pois käräjäoikeuksista. Julkiset kulkuyhteydet toimivat myös Kemijärvi-Sodankylä välillä.
Kolarin kunnan asukkaiden kohdalla, riippuen asuinpaikasta, käräjämatka voisi lyhentyä huomattavastikin nykyisestä.

Suunniteltu video- ja puhelinneuvottelujen tehokas käyttöönotto vähentäisi myös asiakkaiden matkustamista riita- ja rikosjutuissa.

Lapin käräjäoikeus hoitaa myös pääasiassa ulkomaalaisten turistien siviilivihkimisiä virkapaikan ulkopuolella tunturikeskuksissa kuten Luostolla ( n. 40 km Sodankylästä) ja Kakslauttasessa (n. 120 km Sodankylästä) ja jonkin verran myös muualla. Siviilivihkimisiä meillä oli esimerkiksi viime vuonna 99 kpl , joista valtaosa toimitettiin virkapaikan ulkopuolella ja ne ajoittuivat joulu-huhtikuun ajalle.

Turistien siviilivihkimisten osalta yhdistäminen voisi tuoda matkailuyrittäjille parannusta palveluun, koska tällä hetkellä Kemijärven käräjäoikeuden tuomarit eivät tietääksemme toimita vihkimisiä virka-paikan ulkopuolella esim. Pelkosenniemen Pyhätunturilla lainkaan. Nytkin Lapin käräjäoikeuden tuomareita on pyydetty toimittamaan vihkimisiä myös siellä.
Jatkossa laajempi Lapin käräjäoikeus palvelisi myös Pyhätunturin aluetta.ja Kolarin kunnan osalta Yllästunturin aluetta.

Poliisiorganisation uudistamisen yhteydessä luotiin Lappiin kaksi poliisipiiriä eli Lappi pantiin keskeltä pystyakselissa kahtia. Tuossa yhteydessä ja tietämämme mukaan myös sen jälkeenkin on esitetty sellaista ajatusta, että Lapin, Kemijärven, Rovaniemen ja Kemi-Tornion käräjäoikeudet yhdistettäisiin samalla tavalla kandeksi käräjäoikeudeksi kuin poliisipiiritkin.
Tämä vaihtoehto ei ilmene työryhmän esityksessa ja tätä ajatusta Lapin käräjäoikeus pitää ehdottomasti huonona. Saamelaisaluetta ei tule jakaa kahtia.
Tässä vaihtoehdossa ainakin tuomarien käräjämatkat pitenisivät huomattavasti, jos kansliapaikat olisi-vat Kemissä ja Rovaniemellä.
Mikäli Lapin käräjäoikeus yhdistettäisiin johonkin toiseen esimerkiksi Rovaniemen tai Kemi-Tornion käräjäoikeuteen, vihkipalvelu todennäköisesti loppuisi pidentyneiden välimatkojen vuoksi.

Huomionarvoista on myös se, että Lapin käräjäoikeuden nykyiset toimitilat mandollistavat myös henkilökunnan kasvun.

Loppuyhteenvetona toteamme, että käsityksemme mukaan Pohjois-Suomen pitkät välimatkat huomioi-den tarkoituksenmukaisin vaitoehto olisi säilyttää kolme käräjäoikeutta eli Kemi-Tornion käräjäoikeus, Rovaniemen käräjäoikeus ja Lapin käräjäoikeus, johon viimeksimainittuun olisi yhdistetty koko Kemijärven käräjäoikeus.

Laamanni Lars Lindh
Lapin käräjäoikeus, Toivonniementie 1 Puh. 01036 50216 (laamanni)
Telefax 01036 50239
S ähkopo sti : lappi. ko @om. fi